CELEX: 62020CA0271
Language: el
Date: 2021-11-25 00:00:00
Title: Υπόθεση C-271/20: Απόφαση του Δικαστηρίου (πέμπτο τμήμα) της 25ης Νοεμβρίου 2021 [αίτηση του Verwaltungsgericht Berlin (Γερμανία) για την έκδοση προδικαστικής αποφάσεως] — Aurubis AG κατά Bundesrepublik Deutschland (Προδικαστική παραπομπή – Σύστημα εμπορίας δικαιωμάτων εκπομπής αερίων θερμοκηπίου – Καθεστώς δωρεάν κατανομής δικαιωμάτων εκπομπής – Απόφαση 2011/278/ΕΕ – Άρθρο 3, στοιχείο δʹ – Υποεγκατάσταση δείκτη αναφοράς καυσίμου – Έννοιες της «καύσης» και του «καυσίμου» – Παραγωγή πρωτογενούς χαλκού με ακαριαία τήξη – Αίτηση κατανομής δικαιωμάτων εκπομπής – Ζητηθέντα δικαιώματα εκπομπής, τα οποία κατά την ημερομηνία λήξης της περιόδου εμπορίας δεν έχουν ακόμη κατανεμηθεί – Δυνατότητα χορήγησης των εν λόγω δικαιωμάτων κατά την επόμενη περίοδο εμπορίας σε εκτέλεση εκδοθείσας μετά την ημερομηνία αυτή δικαστικής αποφάσεως)

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/9
            
         
      Απόφαση του Δικαστηρίου (πέμπτο τμήμα) της 25ης Νοεμβρίου 2021 [αίτηση του Verwaltungsgericht Berlin (Γερμανία) για την έκδοση προδικαστικής αποφάσεως] — Aurubis AG κατά Bundesrepublik Deutschland
      (Υπόθεση C-271/20) (1)
      
      (Προδικαστική παραπομπή - Σύστημα εμπορίας δικαιωμάτων εκπομπής αερίων θερμοκηπίου - Καθεστώς δωρεάν κατανομής δικαιωμάτων εκπομπής - Απόφαση 2011/278/ΕΕ - Άρθρο 3, στοιχείο δʹ - Υποεγκατάσταση δείκτη αναφοράς καυσίμου - Έννοιες της «καύσης» και του «καυσίμου» - Παραγωγή πρωτογενούς χαλκού με ακαριαία τήξη - Αίτηση κατανομής δικαιωμάτων εκπομπής - Ζητηθέντα δικαιώματα εκπομπής, τα οποία κατά την ημερομηνία λήξης της περιόδου εμπορίας δεν έχουν ακόμη κατανεμηθεί - Δυνατότητα χορήγησης των εν λόγω δικαιωμάτων κατά την επόμενη περίοδο εμπορίας σε εκτέλεση εκδοθείσας μετά την ημερομηνία αυτή δικαστικής αποφάσεως)
      (2022/C 51/11)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgericht Berlin
      
         Διάδικοι στην υπόθεση της κύριας δίκης
      
      Aurubis AG
      
         κατά
      
      Bundesrepublik Deutschland
      
         Διατακτικό
      
      
                  1)
               
               
                  Το άρθρο 3, στοιχείο δʹ, της απόφασης 2011/278/ΕΕ της Επιτροπής, της 27ης Απριλίου 2011, σχετικά με τον καθορισμό ενωσιακών μεταβατικών κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, έχει την έννοια ότι ο όρος «υποεγκατάσταση δείκτη αναφοράς καυσίμου» καλύπτει, στο πλαίσιο εγκαταστάσεως παράγουσας πρωτογενή χαλκό, της οποίας η δραστηριότητα εμπίπτει στο παράρτημα I της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου, όπως τροποποιήθηκε με την οδηγία 2009/29/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τροποποίηση της οδηγίας 2003/87 με στόχο τη βελτίωση και την επέκταση του συστήματος εμπορίας δικαιωμάτων εκπομπής αερίων θερμοκηπίου της Κοινότητας, χυτήριο ακαριαίας τήξεως στο οποίο πραγματοποιείται η οξείδωση του θείου που περιέχει η χρησιμοποιούμενη πρώτη ύλη, η οποία συνίσταται σε συμπύκνωμα χαλκού.
               
            
                  2)
               
               
                  Η απόφαση 2011/278 έχει την έννοια ότι τα δωρεάν δικαιώματα εκπομπής τα οποία ο φορέας εκμετάλλευσης εγκατάστασης έχει απαίτηση να του χορηγηθούν για την τρίτη περίοδο εμπορίας (2013 έως 2020) μπορούν να του χορηγηθούν και μετά τις 31 Δεκεμβρίου 2020, σε εκτέλεση εκδοθείσας μετά την ημερομηνία αυτή δικαστικής αποφάσεως.
               
            
         (1)  ΕΕ C 287 της 31.8.2020.